﻿Anexa 1 la ordinul ministrului educaţiei şi cercetării nr. 5006 / 14.10.2004 MINISTERUL EDUCAŢIEI Ş I CERCETĂRII CONSILIUL NAŢIONAL PENTRU CURRICULUM PROGRAME ŞCOLARE PENTRU CLASA A IX-A – CICLUL INFERIOR AL LICEULUI – ARTA ACTORULUI [CURRICULUM DIFERENŢIAT] Filiera vocaţională, profil artistic, specializarea Arta actorului Aprobat prin ordin al ministrului nr. 5006 / 14.10.2004 Bucureşti, 2004 NOTA DE FUNDAMENTARE privind elaborarea programelor şcolare pentru clasele a IX-a şi a X-a Programele şcolare pentru clasele a IX-a şi a X-a, documente reglatoare componente ale curriculumului naţional au fost elaborate în conformitate cu: - asumarea de către România a Planului detaliat de lucru asupra obiectivelor sistemelor educaţionale şi de formare profesională din Europa, ratificat de Consiliul European de la Barcelona, în 2002, şi a Declaraţiei miniştrilor europeni ai educaţiei şi formării profesionale şi a Comisiei Europene cu privire la consolidarea cooperării europene în formarea profesională – „Declaraţia de la Copenhaga”, convenită la Copenhaga în 2002; - obiectivele actuale ale reformei învăţământului din România vizând finalităţile, curriculumul şi structura învăţământului obligatoriu stabilite în conformitate cu prevederile Legii învăţământului nr. 84/1995, republicată, cu modificările şi completările ulterioare şi ale Legii nr. 268/2003 pentru modificarea Legii învăţământului nr. 84/1995; - nevoia de adaptare a curriculumului naţional la schimbările din structura învăţământului preuniversitar: apartenenţa claselor a IX-a şi a X-a deopotrivă la învăţământul obligatoriu şi la cel liceal; - valorificarea experienţei pozitive privind proiectarea curriculumului pentru învăţământul liceal pornind de la competenţe ca achiziţii finale al învăţării, prin care se asigură accentuarea dimensiunii acţionale în formarea elevilor. - rolul şi statutul disciplinelor şcolare, stabilite în planurile cadru de învăţământ aprobate prin ordinul ministrului educaţiei, cercetării şi tineretului nr. 5723/ 23.12.2003. Structurarea noilor planuri cadru de învăţământ pentru clasele a IX-a şi a X-a pe componentele trunchi comun şi curriculum diferenţiat determină organizarea, la nivelul programei şcolare, a ofertei educaţionale centrale în competenţe şi conţinuturi ale învăţării prezentate distinct, pentru fiecare dintre aceste componente. În aceste condiţii, noile programe şcolare pentru clasele a IX-a – a X-a au următoarea structură: - Notă de fundamentare, elaborată în scopul prezentării relaţiei dintre programele şcolare pentru clasele a IX-a şi a X-a şi documentele de politică educaţională şi curriculară pe care acestea se fundamentează: - Notă de prezentare, în care de detaliază rolul disciplinei de învăţământ şi statutul specific al acesteia în cadrul curriculumului naţional, precum şi contribuţia disciplinei de învăţământ la cele opt domenii de competenţe cheie stabilite la nivel european; - Competenţ e generale, cu un nivel accentuat de complexitate, definite pe o disciplină de învăţământ sau, după caz, pe o categorie de discipline de învăţământ, pentru a evidenţia achiziţiile finale de învăţare ale elevilor la sfârşitul învăţământului obligatoriu ş i/ sau pentru a orienta pregătirea de specialitate a acestora; - Valori şi atitudini, finalităţi de natură axiologică, urmărite prin studiul disciplinei, definite pentru învăţământul liceal; - Competenţ e specifice - conţinuturi, nucleul funcţional al programei ş colare, definit pentru fiecare an de studiu; - Sugestii metodologice, elaborate pentru a orienta proiectarea demersului didactic adecvat competenţelor, valorilor şi atitudinilor prevăzute în programele şcolare. Arta actorului, clasa a IX-a – filiera vocaţională, profil artistic, specializarea Arta actorului 2 NOTĂ DE PREZENTARE Disciplina Arta actorului se studiază în cadrul curriculum-ului diferenţiat, profilul artistic, specializarea arta actorului, fiindu-i alocate 3 ore/săptămână, pentru clasele a IX-a şi a X-a. Educaţia artistică cu specific teatral are ca principal scop realizarea unei deschideri culturale multidimensionale, care să îi sensibilizeze pe elevi în faţa vastului fenomen artistic (teatru, muzică, pictură, sculptură, artă decorativă, artă ambientală, design etc.) şi să îl familiarizeze cu criterii de evaluare a creaţiei artistice (prin dezvoltarea bunului simţ artistic către bunul gust artistic). Ar fi de dorit ca elevii care absolvă această specialitate să - ş i continue studiile în domeniul artistic, ca actori, critici, regizori de teatru sau film, dansatori, coregrafi, artişti plastici etc. În acelaşi timp, urmând alte specializări, ei pot deveni avocaţi – cu o vorbire şi o gestică expresivă –, manageri şi oameni de afaceri – ce cunosc arta de a convinge –, pedagogi ş.a.m.d., având abilităţi precum: diplomaţie, disponibilitate, determinare pozitivă, voce convingătoare, ţinută etc. Cei care nu vor alege profesii legate de scena de teatru vor contribui, cu siguranţă, la dezvoltarea fenomenului cultural ca public specializat pentru teatre, muzee, expoziţii şi vor fi cei care, având un gust artistic format, vor contribui la configurarea şi ameliorarea ambientului. În elaborarea programei de faţă au fost luate în consideraţie atât cercetările în domeniul curricular, tendinţele pe plan internaţional, cât şi opiniile unor profesori cu o bogată experienţă didactică în sistemul educaţional românesc. Structura acestui curriculum cuprinde: competenţe specifice corelate cu unităţi de conţinut şi sugestii metodologice. Competenţele specifice şi conţinuturile învăţării din structura acestei programe sunt proiectate astfel încât să determine vizibil evoluţia elevilor pe parcursul învăţământului liceal. Formarea competenţelor specifice pentru specializarea arta actorului – în fapt, actualizarea aptitudinilor artistice – presupune, în cazul teatrului, experimentarea concretă a fenomenului artistic dublată de posibilitatea exprimării individuale şi întărite de componenta cognitivă. Prezenta programă este valabilă şi pentru şcolile cu predare în limbile minorităţilor naţionale. Arta actorului, clasa a IX-a – filiera vocaţională, profil artistic, specializarea Arta actorului 3 COMPETENŢE GENERALE 1. Utilizarea caracteristicilor propriei personalităţi şi pe cele ale mediului natural şi social, descoperite cu mijloace specifice artei actorului 2. Aplicarea principiilor artei actorului în situaţii diverse VALORI Ş I ATITUDINI 1. Încrederea în propriile posibilităţi de exprimare în public, cu scopul de a transmite gânduri şi emoţii. 2. Disponibilitatea pentru conştientizarea propriului potenţial (fizic, cognitiv, emoţional) necesară exprimării artistice 3. Manifestarea unei atitudini pozitive faţă de valorile culturale sub diferite aspecte (descoperire, valorificare, conservare etc.) Arta actorului, clasa a IX-a – filiera vocaţională, profil artistic, specializarea Arta actorului 4 COMPETENŢE SPECIFICE Ş I CONŢINUTURI 1. Utilizarea caracteristicilor propriei personalităţi şi pe cele ale mediului natural şi social, descoperite cu mijloace specifice artei actorului Competenţe specifice Conţinuturi 1.1. Observarea elementelor mediului înconjurător - Tehnici de observare (participativă şi neparticipativă, structurată şi nestructurată etc.) a ansamblului şi a detaliilor 1.2. Conştientizarea propriului trup şi a aparatului fono- respirator, pentru a le identifica specificul - Exerciţ ii fizice pentru: ■ rularea coloanei vertebrale (pe sol şi în picioare, pentru dezvoltarea mobilităţii); ■ mobilitatea articulaţiilor; ■ eliminarea deprinderilor greşite (a sta cocoşat, cu bazinul ieşit în faţă, cu genunchii îndoiţi, cu un umăr mai sus, cu capul într-o parte etc.); ■ dezvoltarea ritmicităţii (mişcarea pe un fond muzical după un ritm impus etc.). - Exerciţii vocale pentru: ■ conştientizarea respiraţiei (în condiţii normale sau de efort); ■ conştientizarea elementelor care formează aparatul fono- respirator şi a funcţiei de comunicare a limbajului; ■ eliminarea deprinderilor greşite, a defectelor de dicţie. 2. Aplicarea principiilor artei actorului în situaţii diverse Competenţe specifice Conţinuturi 2.1. Exersarea atenţiei, a concentrării, a memoriei, a coordonării, a a promptitudinii, a imaginaţiei, a sincronizării, prin jocuri simple 2.2. Descoperirea semnificaţiilor disciplinei artistice şi ale lucrului în echipă – condiţii esenţiale ale artei teatrale - Jocuri teatrale simple: Numărătoarea, Memorie pe cerc, Paşi, Conopida, Oglinda, Ce s-a schimbat? Maşina de scris, Povestea. - Regulile de bază ale jocului teatral (sine qua non): ■ să accepţi regulile jocului propus; ■ regula tăcerii (după ce jocul a început şi regulile au fost explicate, elevul nu mai are voie să vorbească); ■ poziţia zero (stând pe scaun, sau în picioare, sau pe sol, elevul trebuie obişnuit să stea cu spatele drept, cu tălpile paralele, depărtate la o lungime de umeri, cu braţele relaxate); ■ cine greşeşte iese din joc (excluderea are rolul de a motiva jucătorii să crească miza şi de aceea va fi aplicată după o anumită perioadă de timp); ■ cooperarea (deşi elevul trebuie să-şi construiască o strategie individuală, pentru a rămâne în joc până la final, învingându-i pe ceilalţi jucători, el nu trebuie să uite că este vorba despre un joc, că uneori este necesar să se sacrifice, pentru ca jocul să continue, şi că trebuie să-şi protejeze partenerii; dacă îi accidentează, îşi pierde condiţia de jucător, ca şi în sport.); ■ respectarea formaţiei de lucru, care poate fi: - cerc: elevii se aşează rapid în cerc, cu faţa în aceeaşi direcţie, cu distanţe egale între ei; - semicerc: elevii se aşează rapid într-un semicerc deschis spre public, în acest caz, spre profesori, astfel încât să se poată vedea unul pe celălalt, păstrând distanţe egale între ei; - pă trat, - cruce, - linie, - coloană etc. - „Forfota”: formaţie aleatorie; elevii merg în acelaşi ritm prin toată clasa, dar au ca sarcină umplerea spaţiului în întregime şi păstrarea distanţelor dintre ei. Arta actorului, clasa a IX-a – filiera vocaţională, profil artistic, specializarea Arta actorului 5 SUGESTII METODOLOGICE Construirea demersului didactic pornind de la această programă presupune urmărirea unui plan de studiu evolutiv, de la simplu la complex. Conţinuturile sunt tot atâţia paşi spre un sistem de predare urmând o metodă cumulativă, fiind organizate după principiul spiralei. În scopul sprijinirii activităţii cadrelor didactice, este utilă detalierea conţinuturilor învăţării (exemple de jocuri ş i exerciţii utile ca tipologie ş i etapizare a studiului), pe parcursul prezentării aspectelor cu caracter metodologic. Din punct de vedere atitudinal, cadrele didactice care predau disciplina Arta actorului ar trebui să evite inducerea ideii că la finalul studiilor liceale elevii vor fi actori. Demersul didactic specific acestei discipline va fi eminamente practic şi va consta în: ♦ exersarea competenţelor specifice, experimentarea în clasă, în cadrul grupului de lucru, prin exerciţii, jocuri, improvizaţii de grup ş i individuale, scene – toate acestea, sub conducerea şi observaţia profesorului; ♦ optimizarea dezvoltării fizice, afective şi psihice, prin dezvoltarea capacităţilor motrice generale, prin dezvoltarea expresivităţii vocale şi corporale, prin formarea unui cadru de expresie dezinhibată a gândurilor şi a sentimentelor proprii, cu scopul de a dezvolta o personalitate armonioasă şi originală; ♦ vizionarea de spectacole de teatru (dramatic, liric, pentru copii, de păpuşi, teatru-dans etc.), de casete video cu filme şi spectacole de referinţă, audierea de CD-uri şi casete cu muzică de referinţă, vizitarea de expoziţii, muzee ş i, poate, în primul rând, teme de lectură urmate de discuţii gen seminar; ♦ studii pentru acas ă, care vor fi prezentate prin exerciţii practice sau prin expuneri teoretice. (În cazul lucrărilor scrise – referate, eseuri – se va urmări exprimarea corectă în limba română, logica şi coerenţa ideilor, în raport cu ideile principale, concizia, claritatea şi aplicabilitatea în practică a studiilor teoretice) Într-o primă etapă, cadrul didactic va stabili cadrul de lucru. Este vorba despre cadrul fizic, exterior şi despre atmosfera care trebuie creată la orele de Arta actorului (plăcere, destindere, relaxare) – aspect generat de tehnica pe care profesorul o utilizează în abordarea elevilor, care îi atrage spre învăţarea specific teatrală respectiv spre experimentare practică. La această disciplină se învaţă prin joc, nu prin constrângere. La începutul clasei a IX-a este necesar ca elevii să se cunoască între ei , obiectiv care se poate obţine uşor prin activităţile de tip joc. În cadrul unor „interviuri”, fiecare elev se prezintă în ceea ce consideră el esenţial. Este o modalitate de autocunoaştere şi de cunoaştere a colegilor. Colegii pot să-i adreseze întrebări. De asemenea, fiecare elev va spune despre colegi ce îi inspiră – poate o piatră, o floare de o anumită culoare, un anotimp etc. Exerciţiul va fi reluat după o perioadă de timp, pentru a face comparaţia între prima impresie şi o cunoaştere mai profundă. În ce priveşte cadrul fizic al clasei, nu este vorba despre o clasă obişnuită, cu bănci fixe, ci despre una dotată cu mese şi cu scaune care se pot aranja după necesităţi, cu nişte cuburi de diverse mărimi şi o minimă recuzită pe care o selectează cadrul didactic. □ Exprimarea Elevii trebuie să se deprindă rapid cu ascultarea: să se asculte unul pe altul în mod real, să - ş i respecte părerile unii altora, să - ş i dozeze spiritul critic, astfel încât o observaţie adusă colegului să nu-l inhibe, pentru că fi ecare va avea ocazia să se exprime. Exprimarea va fi liberă, concisă, cu asumarea responsabilităţii pentru părerea personală. Arta actorului, clasa a IX-a – filiera vocaţională, profil artistic, specializarea Arta actorului 6 a Observaţia Elevii vor primi ca temă încă de la primele ore să se autoobserve, în încercarea de a autoconştientizare, să-i observe pe cei din jur şi mediul înconjurător. În scopul eficientizării activităţii de observare, cadrul didactic le va indica elevilor ce anume ar trebui să observe, eventual să consemneze şi să valorifice în diferite momente ale activi tăţii (observaţia structurată) sau va fi utilizată observaţia nestructurată, cu scopul de a pune în evidenţă aspectele pe care elevii le observă în mod predilect, în funcţie de propriile interese sau de experienţa anterioară. De asemenea, se poate apela la diferite forme de observare participativă, cu implicarea elevilor în situaţiile în care au rol de observatori, şi la observarea neparticipativă, în care observatorul, vizualizat sau nu de către cei observaţi, observă, în funcţie de intenţiile sale ceea ce îi este util, fără să se implice în activitate. Elevii vor fi întrebaţi foarte des ce au văzut, ce au observat, ce le-a atras atenţia în mod deosebit, ce i-a sensibilizat. Se vor exprima concis, explicând situaţia, contextul în care au auzit/văzut ceea ce i-a marcat. □ Optimizarea autocontrolului În scopul optimizării autocontrolului, un exerciţiu posibil ar fi Ochiul interior: elevii aşezaţi pe sol cu ochii închişi vor asculta comenzile date de către cadrul didactic şi vor acţiona interior conform indicaţilor acestuia. Cu ajutorul Ochiului interior, ca o cameră minusculă de filmat, elevul „va naviga” prin propriul corp, imaginându-şi tridimensional oasele, muşchii, organele etc. □ Cooperarea Elevii de la specializarea arta actorului trebuie să înţeleagă rapid ce tip de lucru în echipă presupune activitatea teatrală: lucrăm în echipă, cooperăm şi atunci când facem un exerciţiu împreună, şi atunci când un grup lucrează, iar altul priveşte, şi atunci când un singur elev lucrează şi toţi ceilalţi privesc. Exemple de jocuri simple ♦ Numărătoarea. Elevii trebuie să numere crescător, spunând fiecare câte un număr, într-o ordine aleatorie. Dacă doi elevi spun acelaşi număr deodată, se consideră greş eală şi se reia. Acest exerciţiu se realizează în dublă variantă – cu ochii deschişi şi cu ochii închişi – şi se discută diferenţele. ♦ Memorie pe cerc. Elevii sunt organizaţi în formaţie de cerc. Un elev spune un cuvânt, cel din dreapta lui reia cuvântul şi adaugă la rândul său unul etc. Cine nu-şi poate aminti cuvintele în ordinea corectă de trei ori la rând iese din joc. Atunci când s-a ajuns la un anumit număr de cuvinte, profesorul poate propune elevilor s ă imagineze o poveste – logică sau chiar fantastică –, păstrând cuvintele în acea ordine. Pot de asemenea să imagineze pe o temă dată. ♦ Paşi. Profesorul alege trei sau patru cifre. De exemplu, 5, 7, 3. Elevii, umăr la umăr sau în cerc, trebuie să facă, sincron şi călcând cu acelaşi picior deodată – se porneşte mereu cu dreptul – 5 paşi înainte, 7 paşi înapoi, 3 paşi înainte şi se reia. Se poate complica, precizând şi un anumit tip de mers: pe vârfuri, pe călcâie etc. Evident, cifrele sunt mereu altele. ♦ Conopida. Se stabilesc nişte comenzi, astfel: la cuvântul varză, sărim cu genunchii la piept, la ciment, facem o genuflexiune ş.a.m.d. Jocul acesta exersează memoria, comanda mentală rapidă şi promptitudinea cu care aceasta este executată de trup. ♦ Oglinda. Doi elevi stau faţă în faţă. Unul propune o mişcare continuă şi lentă, pe care celălalt trebuie să o preia aproape simultan. ♦ Ce s-a schimbat? Mai multe obiecte sunt aşezate pe o masă. Un elev memorează această imagine. Se întoarce cu spatele, iar ceilalţi schimbă ceva: un detaliu sau un lucru aparent uşor de remarcat – cum ar fi excluderea unui obiect. El trebuie să ghicească ce s-a schimbat. Sau doi elevi, faţă în faţă, se studiază – cum este aranjată bluza, ce culoare au pantofii etc. Unul închide ochii, iar celă lalt schimbă ceva. Primul trebuie să ghicească ce a fost schimbat. Acelaşi exerciţiu poate fi realizat cu un grup mai mare de elevi. Unul va căuta să descopere schimbările făcute în ţinuta şi în poziţ ia colegilor. ♦ Maşina de scris. Exerciţiul se realizează în semicerc. Se împart literele alfabetului şi semnele ortografice. Întregul grup va scrie propoziţii, fraze alese de către profesor sau de către elevi. ♦ Povestea. Pe o temă dată sau fără temă, un elev începe o poveste – reală sau fantastică, totuşi cu logică internă – pe care alt elev o continuă până la un punct, apoi ceilalţi, pe rând. Exemplele ar putea continua. Sugestii de jocuri se pot găsi consultând bibliografia de specialitate, de exemplu, Viola Spolin, Improvizaţie pentru teatru sau revista Atelier, publicaţie bianulă a Catedrei de Arta Actorului – UNATC Bucureşti. Însă este important ca profesorul să aibă disponibilitatea de a imagina sau de a combina ceea ce ştie deja, acele jocuri şi exerciţii necesare fiecărui grup în parte. El trebuie să pornească de la jocuri şi exerciţii simple, să le complice ş i să le diversifice treptat, adaptându- se la nevoile fiecărui grup de elevi. Arta actorului, clasa a IX-a – filiera vocaţională, profil artistic, specializarea Arta actorului 7